(GTitel) RAZMIŠLJANJE

GL1	Šta je  nasilje u porodici?
GL2	Šta je svadja, a šta  nasilje?
GL3	Ko je kriv?
GL4	On se kaje
GL5	Uzvratiti udarac?
GL6	Vaša prava
GL7	Kako počinje nasilje?
GL8	Šta zaustavlja nasilje?
GL9	Pomaže li porodično savetovanje?
GL10	Kome se tako nešto dogadja
GL11	Razdvojiti se ili ostati u zajednici?
GL12	Šta deca osećaju?

G1

Šta je  nasilje u porodici ?
     
•       Telesno i seksualno zlostavljanje
•	Psovanje, omalovažavanje i ucenjivanje
•       Izolovanje i finansijsko nasilje 
 Ljudi koji su zajedno živeli ili još uvek žive sa nasilnikom. Nasilnik to radi sa ciljem da 
pokaže  da ima moć i kontrolu nad partnerom.

G2

On se kaje
... i to uvek onda, kada  se uplaši, da biste ga mogli  napustiti.
Žena se nakon  njegovih izvinjavanja oseža  prinudjenom  da priguši  svoj strah, bes i razočarenje,  odnosno da potisne i svoja osećanja.
Ukoliko  se to više  puta dogodi, ona gubi sopstvena  osećanja i  samopoštovanje.

Gx2a
Uprkos kajanju, nova zlostavljanja? ( pogledaj tekst G4)

G4

Čini li Vam se ovo već poznatim?
1.	On se izvinjava, užasnut je time sto je priredio.

2.	Traži objašnjenja, kako mu se tako nešto moglo  desiti, utučen je.

3.	VI ga tešite – i zaboravljate sopstveni  bes i razočarenje.
4.	On Vam kaže šta  bi sve trebalo drugačije da radite, kako on ne bi opet pobesneo. 
          (To su najčešće primedbe o vaspitanju dece, u vezi sa  novcem, seksom, vodjenjem domaćinstva, i o tome da ne bi trebalo da se sastajete sa prijateljima ili prijateljicama)

5.	Nakon toga se  dugo o svemu ne razgovara, i  oboje se  nadate da je  time stvar završena.

Gx4
ali ipak

G5

... njegov nagon za vladanjem  ostaje:

6.	I jednoga dana – izbija  nova svadja: Vi  pritom  imate bolje argumente-  on ne može da sprovede  svoju volju i oseća se  nemoćnim.

7.	A zatim Vas  udari i oseća se  iznad Vas,  jakim,  gospodarem situacije.

8.	Vi ste užasnuti, oduzeti, ne branite se.

9.	A kod njega raste  opijenost  snagom  ( kasnije će reći da mu je  pao mrak na oči, da se ničega ne seća ).

10.	A zatim vidi: Vi  ste  mnogo strašnije  povredjeni, nego što mu je bila   namera. Sad je on užasnut.

Možda će Vam  nakon toga (kao izvinjenje)   kupiti skuplje ruže, ali će sve ostati po starom.

Gx5
Zasto?

G6

On svoje ponašanje nije doveo  u pitanje 

i zato u medjuvremenu iz toga nije  ništa  naučio.
Od tog trenutka postaće  

•	psovanja, poniženja i udarci postaju  sve gori

•	razmaci izmedju napada i nasilja sve kraći

•	a povrede sve  opasnije

G7

Ko je kriv?

 Za nasilnike  je tipično  da se oni nikad ne smatraju  odgovornim  za svoja dela.
Po njima je kriv
•	alkohol
•	teško detinjstvo
•	stres na poslu ili  nezaposlenost
•	ili sama žrtva

Ali žrtva je sklona da  razloge za udarce traži u sopstvenom ponašanju. I nada se  da će izbeći nasilje ako u  budućnosti ne napravi istu grešku. Iskustvo ipak pokazuje da nasilnici uvek  nalaze  neki razlog – bez obzira šta žrtva radi.

G8

Uzvratiti udarac?

Uzvraćanje- čak i rečima-  ne štiti  od daljih udaraca.
To samo pogoršava situaciju.

Žena bi svakako trebalo da postavi granice, da se brani i da time sačuva svoje samopoštovanje – to je odlučujuće za dalje korake.

Ona može nasilnika  da prijavi,  da ga  pravnim sredstvima primora  da se iseli i da se drzi na odstojanju.
Kako, to cete saznati u poglavljima:
« Zaštita od nasilja» (Gewaltschutz«)
«Zahtev za kaznu» (Strafantrag)

G10

Vaša ljudska prava  

Vi imate  pravo  
•	na telesnu nepovredivost
•	na sopstvene misli i stavove
•	na to, da se respektuje ono što je Vama  dragoceno 
•	na sopstvene prijatelje
•	na seksualno samoopredeljenje
•	na to, da napustite vezu i da  idete svojim  putem
Vaše želje su isto tako važne kao i njegove.
Niste Vi odgovorni za ponašanje Vašeg partnera, nego on.

G12

Šta je svadja, a šta nasilje?

U svakom odnosu postoje sukobi  interesa, koji  dovode  do svadje.
Svadja može da se pretvori  u nasilje.

Primer: Rolf zeli da provede godišnji odmor u planinama, tamo hoće da iznajmi kućicu za porodicu , a da sam  ode u planinarenje. Amalija bi morala da vodi domaćinstvo i bavi se decom, jer su ona još mala za planinarenje.
Zbog toga bi ona  radije da idu  na more, u  hotel: da se sunčaju, kupaju  i prave dvorac od peska – to  bi bilo  idealno. Ona predlaže da godišnji odmor provedu  odvojeno.

Pokušajte da razgraničite šta je u  situacijama koje će biti opisane   svadja – a  šta nasilje?

G13

G13.1	« Prošle godine smo  išli  na kupanje.»
G13.1a	On potvrdjuje sukob  interesa – ali  kompromis nije isključen.

G13.2	«Čitavu godinu rintam  za vas i zato  sada  hoću  nešto  za sebe.»
G13.2a	On jasno ispoljava svoju želju. Muškarci koji ćute su opasniji, postavljaju zahteve, sve dok im najzad ne pukne film.

G13.3	«Ti da putujes sama? Ti to nisi u stanju!»
G13.3a	On pokušava da je omalovaži,  potkopava njeno samopouzdanje: to je  psihičko nasilje.

Gl3.4	On zalupi vratima i napusta kuću.
G13.4a	Ako se jedna svadja tako zaoštrava, da se partneri  uzajamno vredjaju  (verbalno, kasnije možda i telesno), onda ima smisla da se napusti mesto, dok se duhovi ohlade. Ostati prisutan ako  preti sukob, nije hrabro, nego je  neodgovorno.

G14.5	«Opet ćeš u hotelu   upoznati neke smešne   ljude, koji će nam se popeti na glavu.»
G13.5a	On se oseća najsigurnije, kada njegova partnerka ne poznaje  nikoga osim njega. Izolacija je takodje  oblik nasilja, pomoću koje on upražnjava moć i kontrolu.

G13.6	«Onda ću da blokiram žiro račun.»
G13.6a	On  njen  novac rasporedjuje  ili joj ga  oduzima,  te takvim finansijskim  nasiljem upražnjava moć i kontrolu.

G14

Kako počinje nasilje?

Nasilje može  imati  više oblika; ali  svrha mu je uvek   preuzimanje   moći  i kontrole. Nasilje  uništava samosvest partnerke  i na kraju je  čini nesposobnom da bilo šta  preduzme. 

Gx14.1
Zastrašivanje / pretnja

G14.1
On viče
On   preti pogledima i gestama.
On  je uverava da je psihički bolesna i da bi mogao da je uputi tamo gde je mesto takvim osobama. 

Gx14.2
Novac

G14.2
On počinje da rasporedjuje  novac za domaćinstvo - dzeparac takodje.
Ukoliko  ona zaradjuje  novac, on je taj koji  odlučuje, na šta će novac biti potrošen.

Gx14.3
Poniženje

G14.3

•           Pravi viceve na njen račun pred gostima
•           Ako ona ne želi dodir, njega to ne zaustavlja
•           Ako on želi seks, a ona ne, on sprovodi ono što on hoće

Gx14.4
Korišćenje  dece

G14.4
Primorava decu da ga izveštavaju šta ona radi kada je od odsutan.
Ukoliko  deca pokazuju slabe rezultate u školi,  proglašava nju odgovornom za to.
Preti da će  joj oduzeti  decu ili da će im  nešto  uraditi.

Gx14.5
Izolovanje

G14.5
Uvek želi da zna  kuda ona ide  i koga sreće.
Zabranjuje  joj kontakt sa porodicom i sa prijateljicama.

G15

Šta zaustavlja nasilje?

Žena ne može da vaspitava  svog muža.
On se menja  samo ako mu dotadašnje  ponašanje više  steti  nego koristi- recimo:
•	ako strepi od  kazne ili problema na poslu,
•	ili ako ga žena napusti.

Tada se  trudi otprilike na ove nacine:
•	Prestaje da pije (Alkohol-Entzug).
•	Posećuje neko savetovaliste za nasilje muškaraca (Männer-Gewalt-Beratung).
Pritom mora da  izdrži najmanje 6 više  meseci,  ako želi da pre nego što  žena  prihvati rizik  ponovnog  zajedničkog  života. Ukoliko ne uspe da izdrži, Ako prekine pre vremena, njegov naredni  ispad biće još teži.

G16

Pomaže li porodično savetovanje?

Ne. Žena tokom porodičnog  savetovanja  biva  ohrabrena, da u njegovom prisustvu  slobodno izrazi svoje mišljenje i pokaže  osećanja; zbog čega bi kasnije  mogla da ispašta.
Jedan primer: 
«Posmatrajući  (ukupno 63 para) utvrdili smo, da  kućno nasilje ima  malo, ili nimalo  veze sa samom žrtvom, te utoliko pre smatramo da  terapija parova nema  nikakvog smisla. Udaranje nije ni u kakvoj vezi  sa dinamikom  braka, jer  uzrok za udarce nije  u relaciji, već u nasilniku samom.»
(«When men batter Women», Neil Jacobson i John Gottman, New York 1998, Str. 226)

G17

Zašto se meni tako nešto dogadja?

To se ne dogadja  samo Vama:
U Nemačkoj je svaka 4. žena  jednom ili više puta doživela telesne ili seksualne napade svog partnera.  (1)
Žene  na žalost o tome ćute kada im se to desi- svaka smatra da se to samo njoj  dešava. 
To često pogadja žene koje su uspešne, možda uspešnije od svog partnera.

Zlostavljanja postoje u svim oblicima  zajedničkog života, nezavisno od obrazovanja ili  prihoda, pola ili starosti:
I u odnosima medju homoseksualnim parovima porodično nasilje je  isto tako rasprostranjeno.
Kao žrtve porodičnog nasilja posebno su ugroženi stari ljudi i osobe sa invaliditetom.
(1)  Životna situcija, sigurnost i zdravlje žena u Nemačkoj, 2004
Lebenssituation, Sicherheit und Gesundheit von Frauen in Deutschland, 2004
www.bmfsfj.de > Forschungsnetz > Forschungsbericht

G18

Rastati se ili ostati zajedno?         (bleiben oder Trennen)

G19

Razlozi za ostanak:

•	pretnje muža
•	materijalne brige
•	strah, da se sama neće snaći
•	briga o deci
•	nada da će  se on  promeniti
•	stid, da je zakazala kao žena
•	sažaljenje prema  mužu – umesto prema samoj sebi  

G20

Šta govori u prilog rastajanja:

Što ona duže čeka, tim će joj biti teže:
•	nasilje iz slučaja u slučaj eskalira
•	ona gubi samopouzdanje 
•	trajni  strah je parališe
•	zdravstvene posledice bivaju sve teže

Ona pritom dobija:
•	poverenje u sopstvene snage
•	napetost popušta
•	nestaju mnoge psihičke i telesne tegobe 
•	više nije izolovana i može o tome da  priča  sa drugima  
•	ponovo  postoji  budućnost

G21

Rastanak na izvesno  vreme

Vi možete na izvesno vreme:
•	da se preselite u dom za žene (Frauenhaus)
•	da isposlujete  odstranjivanje  (Wegweisung) nasilnika

U takvoj zaštićenoj  poziciji,  možete :
•	u miru da razmislite, šta biste  sami želeli
•	da pregovarate  sa  svojim mužem 
•	da bez direkte pretnje preduzmete  pravne korake 

G22

Šta deca osećaju ?

Mnoge  žene nastoje  da  pred decom prikriju zlostavljanja  zato da  bi  zaštitile decu i iz stida.
Ali, ako majka  ćuti, ni deca se neće  usuditi  da govore o toj temi. 
Moguće je da žena  ostaje sa nasilnikom, da  bi deci zadržala  oca, a deca se pak  nadaju da će se roditelji  napokon rastati.

Gx22.1
Kako deca pate

Gx22.2
Šta deca uče

Gx22.3
«Deci je potreban otac»

Gx22.4
Nasilnik  kao otac

Gx22.5
Da li su  deca seksualno zloupotrebljavana?

G23

Kako  deca pate

Čak i kada deca nisu svedoci nasilja, ona sasvim tačno razumeju  šta se dešava: Jedna studija je pokazala da  90%  skoro sva deca  do  detalja mogu da  opišu  šta se sve dogodilo.

Deca često  misle da su  sama kriva za roditeljsku svadju, i  pokušavaju da sama  izbegnu svaku grešku i da se prilikom napada stave u zaštitu majke. Ako dete primeti da se ništa ne  može promeniti, postaje ćutljivo, plašljivo ili pak ekstremno agresivno.

Gx23.1

G24

Posledice

•	depresije, želje za samoubistvom
•	mokrenje u krevet, glavobolje, gubljenje apetita, nesanica  
•	droge i alkohol
•	pojačano nasilje
•	neuspeh u školi

Budući da  stres u porodici  preopterećuje dete , ono pokušava da  roditeljima ponovo skrene pažnju na sebe.

Medjutim, roditelji u situacijama  porodičnog nasilja  ne znaju da se prilagode osećanjima dece, već reaguju   besom ili takodje  nasiljem, tako da deca u takvim porodicama  sedam puta češće dobijaju  batine nego u drugim porodicama.

G25

Šta deca uče

Deci, koja doživljavaju nasilje medju roditeljima, preti velika opasnost, da kao odrasli, sa svojim partnerima ponove  nasilje.
Deca  nisu naučila da pronadju  kompromise, nego to  da se nasiljem  može nametnuti jakost.  Devojčice i dečaci veruju da je normalno da se muškarci ponašaju kao tirani i da se s prezirom odnose prema  ženi  .

G26

«Deci  je potreban  otac»

Ono što je deci potrebno  je
•	život bez brutalnosti, straha i ponižavanja
•	zajednički život u poštovanju, poverenju i miru
•	jasne  norme ponašanja

G27

Nasilnici  kao očevi

•	Nasilje u porodici počinje ili eskalira često u vreme trudnoće.
        Posledice mogu biti mrtvo rodjeno dete, prevremeni porodjaj i oštećenja ploda pre rodjenja.
•	70 % oceva tuce decu, a deca cesto bivaju  i seksualno zloupotrebljavana.
        Većina nasilnika tuče decu i često ih seksualno zloupotrebljava.
•	50 % očeva koristi otmicu dece, kako  bi majku prisilili da se vrati ili je time kaznili.
•	Očevi nagovaraju decu da  špijuniraju majku i time guraju decu  u nerešiv  konflikt odanosti ( lojalnosti )  prema majci.
•	Neki nasilnici zahtevaju, da se majci oduzme pravo brige o deci,  čak i onda  kada   nisu očevi dece.

G28

Da li su   deca seksualno zloupotrebljavana?

Mnoga deca prećutkuju  seksualne napade.
Nasilnik nastoji  da  zaplaši žrtvu  upravo zato da se to ne bi dogodilo . Osim toga dete se samo oseća krivim  i stidi se onoga što mu se dogodilo.
Pre svega deca moraju da sruše tu  berijeru. 
Recite  detetu da je to nepravda, i da,  bez obzira na to šta žele ujak ili otac, ono uvek ima pravo da kaže “NE” .
Ukoliko  sumnjate da postoji seksualno zloupotrebljavanje, potražite u svakom slučaju pomoć savetnika i to  kod
•	Hitne službe za decu i mlade
•	Kod Saveza  za zaštitu dece
•	I kod organizacije Wildwasser.